Įsakymas netenka galios 2017-01-11:

Lietuvos Respublikos aplinkos ministerija, Įsakymas

Nr. D1-22, 2017-01-06, paskelbta TAR 2017-01-10, i. k. 2017-00685

Dėl Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros ir išdavimo tvarkos aprašo patvirtinimo

Suvestinė redakcija nuo 2016-05-11 iki 2017-01-10

Įsakymas paskelbtas: TAR 2014-01-13, i. k. 2014-00150

LIETUVOS RESPUBLIKOS APLINKOS MINISTRAS

ĮSAKYMAS

DĖL Specialiųjų architektūros reikalavimų ir specialiųjų

saugomos teritorijos tvarkymo ir apsaugos reikalavimų turinio ir išdavimo tvarkos aprašO PATVIRTINIMO

2013 m. gruodžio 31 d. Nr. D1-997

Vilnius

Vadovaudamasis Lietuvos Respublikos statybos įstatymo 1, 2, 3, 5, 12, 14, 15, 16, 20, 22, 23, 24, 27, 28, 281, 32, 33, 34, 35, 36, 40, 45, 55 straipsnių pakeitimo ir papildymo ir Įstatymo papildymo 541 straipsniu įstatymo (Žin., 2013, Nr. 76-3841) 9 straipsnio 9 dalimi:

1. T v i r t i n u Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašą (pridedama).

2. N u s t a t a u, kad šis įsakymas įsigalioja 2014 m. sausio 1 d

Aplinkos ministras	Valentinas Mazuronis

Patvirtinta

Lietuvos Respublikos

aplinkos ministro

2013 m. gruodžio d. 31

įsakymu Nr. D1-997

Specialiųjų architektūros reikalavimų ir specialiųjų

saugomos teritorijos tvarkymo ir apsaugos reikalavimų turinio ir išdavimo tvarkos aprašas

I. Bendrosios nuostatos

1. Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašas (toliau – tvarkos aprašas) reglamentuoja specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinį ir išdavimo tvarką.

2. Savivaldybės administracijos direktorius (jo įgaliotas savivaldybės administracijos valstybės tarnautojas) (toliau – savivaldybės administracija) išduoda specialiuosius architektūros reikalavimus, kai:

2.1. rengiant naujai statomų, rekonstruojamų ir (ar) atnaujinamų (modernizuojamų) ypatingų ir (ar) neypatingų statinių projektus be kitų statinio projekto dalių privaloma statinio projekto architektūros dalis;

Punkto pakeitimai:

Nr. D1-328, 2016-05-05, paskelbta TAR 2016-05-10, i. k. 2016-11948

2.2. Teritorijų planavimo įstatymo 20 straipsnio nustatytais atvejais neparengti detalieji planai ir statyba konkrečiame sklype leidžiama.

3. Specialiuosius saugomos teritorijos tvarkymo ir apsaugos reikalavimus naujai projektuojamam ir (ar) rekonstruojamam ypatingam ir (ar) neypatingam statiniui, sklypui ar teritorijai konservacinės apsaugos prioriteto teritorijoje (išskyrus rezervatų teritorijas) ar kompleksinėje saugomoje teritorijoje išduoda saugomos teritorijos direkcija tvarkos aprašo nustatyta tvarka.

4. Tvarkos apraše vartojamos sąvokos atitinka Lietuvos Respublikos statybos įstatyme (Žin., 1996, Nr. 32-788; 2001, Nr. 101-3597), Lietuvos Respublikos teritorijų planavimo įstatyme (Žin., 1995, Nr. 76-3824; 2013, Nr. 76-3824) ir Lietuvos Respublikos saugomų teritorijų įstatyme (Žin., 1993, Nr. 63-1188; 2001, Nr. 108-3902) vartojamas sąvokas.

5. Tvarkos apraše nustatyti reikalavimai privalomi viešojo administravimo subjektams, pagal kompetenciją rengiantiems ir išduodantiems specialiuosius architektūros reikalavimus ir specialiuosius saugomos teritorijos tvarkymo ir apsaugos reikalavimus, tokios veiklos valstybinę kontrolę vykdantiems asmenims.

II. SPECIALIŲJŲ ARCHITEKTŪROS REIKALAVIMŲ IŠDAVIMAS

6. Savivaldybės administracija specialiuosius architektūros reikalavimus (žemės sklypo sutvarkymo reikalavimus ir statybai numatyto žemės sklypo teritorijos naudojimo reglamento parametrus), atsižvelgusi į statytojo (užsakovo) pateiktus projektinius pasiūlymus (kai jie privalomi), konkrečią statybos vietą, gretimybes, trečiųjų asmenų teisių apsaugą, nustato vadovaudamasi Statybos įstatymo, kitų įstatymų, teritorijų planavimo dokumentų nustatytais reikalavimais.

7. Specialieji architektūros reikalavimai turi būti parengti konkrečiai ir aiškiai, kad pagal juos būtų galima rengti statinio projekto sprendinius.

8. Savivaldybės administracija specialiuosiuose architektūros reikalavimuose nustato:

8.1. žemės sklypo sutvarkymo reikalavimus;

8.2. statiniui skirto žemės sklypo teritorijos naudojimo reglamento parametrus.

9. Specialiesiems architektūros reikalavimams gauti statytojas (užsakovas), turintis statytojo teisę asmuo (toliau – statytojas (užsakovas)), savivaldybės administracijai pateikia:

9.1. prašymą ir dokumentus su duomenimis apie žemės sklypą ir statinį (statinių grupę) (toliau – statinys) pagal 1 priede nustatytą formą;

9.2. projektinius pasiūlymus. Projektiniai pasiūlymai turi būti parengti vadovaujantis Lietuvos Respublikos aplinkos ministro 2010 m. rugsėjo 27 d. įsakymu Nr. D1-808 patvirtinto statybos techninio reglamento STR 1.05.06:2010 „Statinio projektavimas“ 13 priedu, jiems turi būti pritarta vadovaujantis šio reglamento VIII skyriaus nuostatomis;

9.3. specialiųjų paveldosaugos reikalavimų kopiją (kai Statybos įstatymo 20 straipsnio 3 dalies 2 punkte nurodytu atveju jie privalomi);

9.4. specialiųjų saugomos teritorijos tvarkymo ir išduotų apsaugos reikalavimų kopiją (kai Statybos įstatymo 20 straipsnio 3 dalies 3 punkte nurodytu atveju jie privalomi);

9.5. kitus dokumentus (pagal 1 priede nustatytą formą).

10. Projektiniai pasiūlymai gali būti teikiami raštu arba įrašyti kompiuterinėje laikmenoje, ją formuojant pagal Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 patvirtinto statybos techninio reglamento STR 1.07.01:2010 „Statybą leidžiantys dokumentai“ (Žin., 2010, Nr. 116-5944) 6 punkte nurodytus reikalavimus. Kompiuterinėje laikmenoje įrašyti projektiniai pasiūlymai turi būti pasirašyti statytojo (užsakovo) ir juos parengusio statinio projektuotojo elektroniniais parašais.

11. Savivaldybės administracija per 1 darbo dieną nuo prašymo gavimo patikrina ar:

11.1. kompiuterinėje laikmenoje įrašyti projektiniai pasiūlymai pasirašyti statytojo (užsakovo) ir statinio projektuotojo elektroniniais parašais;

11.2. pateikti visi tvarkos aprašo 9 punkte nurodyti dokumentai.

12. Jei nėra būtinų elektroninių parašų ir (ar) pateikti ne visi 9 punkte išvardinti dokumentai, savivaldybės administracija apie tai per 2 darbo dienas nuo prašymo gavimo informuoja statytoją (užsakovą), skiria ne trumpesnį kaip 3 darbo dienų terminą trūkstamiems dokumentams pateikti.

13 Savivaldybės administracija sustabdo prašymo nagrinėjimą, iki kol gauna trūkstamus dokumentus ir (ar) elektroninius parašus.

14. Jei statytojas (užsakovas), gavęs savivaldybės administracijos informaciją, per nurodytą terminą nepateikia trūkstamų dokumentų ir (ar) elektroninių parašų, savivaldybės administracija priima sprendimą nenagrinėti prašymo ir apie tai raštu informuoja statytoją (užsakovą).

15. Savivaldybės administracija, išnagrinėjusi 9 ir 12 punktuose nurodytus dokumentus, specialiuosius architektūros reikalavimus (pagal 2 priede nustatytą formą) parengia, patvirtina ir išduoda statytojui (užsakovui) ne vėliau kaip per 15 darbo dienų (atnaujinamiems (modernizuojamiems) ypatingiems ir (ar) neypatingiems statiniams – per 5 darbo dienas) nuo 9 ir 12 punktuose išvardintų dokumentų gavimo arba per 15 darbo dienų (atnaujinamiems (modernizuojamiems) ypatingiems ir (ar) neypatingiems statiniams – per 5 darbo dienas) raštu praneša statytojui (užsakovui) motyvus, kodėl specialieji architektūros reikalavimai neišduodami.

Punkto pakeitimai:

Nr. D1-328, 2016-05-05, paskelbta TAR 2016-05-10, i. k. 2016-11948

16. Specialieji architektūros reikalavimai neišduodami, kai:

16.1. prašymą pateikęs statytojas (užsakovas) neturi teisės būti statytoju pagal Statybos įstatymo 3 straipsnio 1 ir 2 dalių reikalavimus;

16.2. statyba pagal teritorijų planavimo dokumentus ir (ar) galiojančius teisės aktus konkrečiu atveju negalima;

16.3. pateiktiems projektiniams pasiūlymams nepritarta statybos techninio reglamento STR 1.05.06:2010 „Statinio projektavimas“ 13 priede nustatyta tvarka.

17. Savivaldybės administracijos išduoti specialieji architektūros reikalavimai turi neprieštarauti savivaldybės ir valstybės, trečiųjų asmenų ir visuomenės interesams, tvarkos aprašo 9.3 ir 9.4 punktuose nurodytiems dokumentams (kai jie privalomi).

III. SPECIALIŲJŲ SAUGOMOS TERITORIJOS TVARKYMO IR APSAUGOS REIKALAVIMŲ IŠDAVIMAS

18. Saugomos teritorijos direkcija specialiuosius saugomos teritorijos tvarkymo ir apsaugos reikalavimus konkrečiam naujai projektuojamam ir (ar) rekonstruojamam ypatingam ir (ar) neypatingam statiniui, sklypui ar teritorijai konservacinės apsaugos prioriteto teritorijoje (išskyrus rezervatų teritorijas) ar kompleksinėje saugomoje teritorijoje nustato atsižvelgusi į statytojo (užsakovo) pateiktus projektinius pasiūlymus, vadovaudamasi saugomos teritorijos individualiu apsaugos reglamentu (laikinuoju reglamentu), kurio sąvoka apibrėžta Lietuvos Respublikos saugomų teritorijų įstatyme.

Konservacinės apsaugos prioriteto teritorijoje (išskyrus rezervatų teritorijas) ar kompleksinėje saugomoje teritorijoje esantiems kultūros paveldo objektams (nekilnojamosioms kultūros paveldo vertybėms), priežiūros, tvarkymo, naudojimo sąlygas ir galimybes nustato kultūros paveldo objektų (nekilnojamųjų kultūros vertybių) apsaugos reglamentai.

19. Specialiesiems saugomos teritorijos tvarkymo ir apsaugos reikalavimams gauti statytojas (užsakovas) saugomos teritorijos direkcijai pateikia:

19.1. prašymą ir dokumentus su duomenimis apie žemės sklypą ir statinį (pagal 1 priede nustatytą formą);

19.2. projektinius pasiūlymus. Projektiniai pasiūlymai turi būti parengti vadovaujantis Lietuvos Respublikos aplinkos ministro 2010 m. rugsėjo 27 d. įsakymu Nr. D1-808 patvirtinto statybos techninio reglamento STR 1.05.06:2010 „Statinio projektavimas“ 13 priedu, jiems turi būti pritarta vadovaujantis šio reglamento VIII skyriaus nuostatomis;

19.3. Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto aplinkos ministro 2006 m. gegužės 22 d. įsakymu Nr. D1-255 (Žin., 2006, Nr. 61-2214), užpildytų priedų kopijas (kai jie privalomi);

19.4. kitus dokumentus (pagal 1 priede nustatytą formą).

20. Projektiniai pasiūlymai gali būti teikiami raštu arba kompiuterinėje laikmenoje, juos formuojant pagal statybos techninio reglamento STR 1.07.01:2010 „Statybą leidžiantys dokumentai“ 6 punkte nurodytus reikalavimus. Kompiuterinėje laikmenoje įrašyti projektiniai pasiūlymai turi būti pasirašyti statytojo (užsakovo) ir juos parengusio statinio projektuotojo elektroniniais parašais.

21. Saugomos teritorijos direkcija per 1 darbo dieną nuo prašymo gavimo patikrina, ar:

21.1. kompiuterinėje laikmenoje įrašyti projektiniai pasiūlymai pasirašyti statytojo (užsakovo) ir juos parengusio statinio projektuotojo elektroniniais parašais;

21.2. pateikti visi tvarkos aprašo 19 punkte nurodyti dokumentai.

22. Jei nėra būtinų elektroninių parašų ir (ar) pateikti ne visi 19 punkte išvardinti dokumentai, saugomos teritorijos direkcija apie tai per 2 darbo dienas nuo prašymo gavimo raštu informuoja statytoją (užsakovą), skiria ne trumpesnį kaip 3 darbo dienų terminą trūkstamiems dokumentams pateikti. Saugomos teritorijos direkcija sustabdo prašymo nagrinėjimą, kol gauna trūkstamus dokumentus ir (ar) elektroninius parašus.

23. Jei statytojas (užsakovas), gavęs saugomos teritorijos direkcijos informaciją, per nurodytą terminą nepateikia trūkstamų dokumentų ir (ar) elektroninių parašų, saugomos teritorijos direkcija priima sprendimą nenagrinėti prašymo ir apie tai raštu informuoja statytoją (užsakovą).

24. Saugomos teritorijos direkcija specialiuosius saugomos teritorijos tvarkymo ir apsaugos reikalavimus (pagal 3 priede nustatytą formą) parengia, patvirtina ir išduoda statytojui (užsakovui) ne vėliau kaip per 15 darbo dienų nuo 19 ir 22 punktuose išvardintų dokumentų gavimo arba per 15 darbo dienų raštu praneša statytojui (užsakovui) motyvus, kodėl specialieji saugomos teritorijos tvarkymo ir apsaugos reikalavimai neišduodami.

25. Specialieji saugomos teritorijos tvarkymo ir apsaugos reikalavimai neišduodami, jei:

25.1. prašymą pateikęs statytojas (užsakovas) neturi teisės būti statytoju pagal Statybos įstatymo 3 straipsnio 1 ir 2 dalių reikalavimus;

25.2. statyba pagal saugomos teritorijos individualų apsaugos reglamentą (laikinąjį reglamentą) negalima;

25.3. pateiktiems projektiniams pasiūlymams nepritarta statybos techninio reglamento STR 1.05.06:2010 „Statinio projektavimas 13 priede nustatyta tvarka.

IV. BAIGIAMOSIOS NUOSTATOS

26. Savivaldybės administracijos išduoti specialieji architektūros reikalavimai turi neprieštarauti saugomos teritorijos direkcijos išduotiems specialiesiems saugomos teritorijos tvarkymo ir apsaugos reikalavimams (kai jie privalomi) ir Kultūros paveldo departamento prie Kultūros ministerijos išduotiems specialiesiems paveldosaugos reikalavimams (kai jie privalomi).

27. Už tvarkos aprašo 2 ir 3 prieduose nurodytuose dokumentuose nustatytų reikalavimų atitiktį įstatymams ir kitiems teisės aktams pagal kompetenciją atsako šiuos dokumentus išdavę asmenys teisės aktų nustatyta tvarka.

28. 9 ir 19 punktuose nurodyti prašymai ir kiti dokumentai, suformuoti pagal tvarkos apraše nurodytus reikalavimus, gali būti pateikiami nuotoliniu būdu, pasinaudojant Lietuvos Respublikos statybos leidimų ir statybos valstybinės priežiūros informacine sistema „Infostatyba“, www.planuojustatyti.lt

Papildyta punktu:

Nr. D1-328, 2016-05-05, paskelbta TAR 2016-05-10, i. k. 2016-11948

______________

Specialiųjų architektūros reikalavimų ir specialiųjų

saugomos teritorijos tvarkymo ir apsaugos

reikalavimų turinio ir išdavimo tvarkos aprašo

1 priedas

(Prašymo forma)

Statytojas ___________________________________________________________________

(fizinio asmens vardas, pavardė, adresas, tel. Nr., el. pašto adresas; juridinio asmens pavadinimas, teisinė forma, juridinio asmens kodas, juridinio asmens adresas, tel. Nr., el. pašto adresas)

___________________________________________miesto (rajono) savivaldybės administracijai

___________________________________________saugomos teritorijos direkcijai

PRAŠYMAS

SPECIALIESIEMS ARCHITEKTŪROS REIKALAVIMAMS / SPECIALIESIEMS SAUGOMOS TERITORIJOS TVARKYMO IR APSAUGOS

REIKALAVIMAMS IŠDUOTI

20 ___ m. _____________ _____ d. Nr. _____

Prašau išduoti:

[] specialiuosius architektūros reikalavimus;

[] specialiuosius saugomos teritorijos tvarkymo ir apsaugos reikalavimus.

STATINYS	PASTABOS
1	Statinio projekto pavadinimas
2	Statinio naudojimo paskirtis (nurodyti indeksą pagal STR 1.01.09:2003 „Statinių klasifikavimas pagal jų naudojimo paskirtį“)
3.	Statinio kategorija (ypatingas, neypatingas)
4.	Statybos (statinio) vieta (adresas): žemės sklypo (-ų), adresas (-ai), kadastro unikalus (-ūs) Nr. statinio (-ių) adresas, kadastro unikalus (-ūs) Nr.
5.	Statybos rūšis (nauja statyba, rekonstravimas), pastato atnaujinimas (modernizavimas )
6.	Statinio – kultūros paveldo objekto unikalus (-ūs) Nr. Kultūros vertybių registre
7. STATYTOJO (UŽSAKOVO) PRIDEDAMI DOKUMENTAI (patvirtintos kopijos) (bendruoju atveju)
Dokumentas	PASTABOS
[] []	Projektiniai pasiūlymai____ lapas (-ai, -ų) (kai privaloma) Kompiuterinė laikmena su projektinių pasiūlymų įrašu, ___vnt.
[]	Specialieji paveldosaugos reikalavimai (kai jie privalomi)	Dokumento tvirtinimo data ir Nr.
[]	Specialieji saugomos teritorijos tvarkymo ir apsaugos reikalavimai (kai jie privalomi)	Dokumento tvirtinimo data ir Nr.
[]	Planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo užpildyti priedai (kai jie privalomi)
[]	Žemės sklypo (-ų) nuosavybės ar kitą valdymo ir naudojimo teisę patvirtinantys dokumentai, žemės sklypo planas (-ai)
[]	Statinio (-ių) kadastro duomenų byla (-os) (statinio rekonstravimo atveju)
[]	Statytojo teisę turinčio asmens rašytinės formos įgaliojimas pateikti prašymą – tuo atveju, jei prašymą pateikia įgaliotas asmuo, lapas (-ai, -ų)
[]	Statinio bendraturčių sutikimas (statinio rekonstravimo atveju)
[]	Kiti dokumentai

PASTABA. Prašomi išduoti specialieji reikalavimai ir pridedami dokumentai pažymimi .

Prašymo statusas:________________________________________________________________

(pirminis; pakartotinis, nurodyti pirminio prašymo įregistravimo Nr. ir datą)

Prašymą pateikė ______________________________________________________________

(parašas, vardas, pavardė, tel., įgaliojimo data ir Nr., data)

Už pateiktų dokumentų ir juose nurodytų duomenų tikrumą atsako statytojas (užsakovas) Lietuvos Respublikos įstatymų nustatyta tvarka

__________________________

Priedo pakeitimai:

Nr. D1-328, 2016-05-05, paskelbta TAR 2016-05-10, i. k. 2016-11948

Specialiųjų architektūros reikalavimų ir

specialiųjų saugomos teritorijos tvarkymo

ir apsaugos reikalavimų turinio ir išdavimo tvarkos

aprašo

2 priedas

(Specialiųjų architektūros reikalavimų forma)

TVIRTINU
____________________________________ (pareigos)
___________________________________ (vardas, pavardė, parašas) ____________________________________ (data)

SPECIALIEJI ARCHITEKTŪROS REIKALAVIMAI

20 m. ______________ d. Nr._________

_____________________________________________________________________

(specialiųjų architektūros reikalavimų nustatymo vieta (miestas/rajonas))

STATYTOJAS (UŽSAKOVAS)
(fizinio asmens vardas, pavardė; juridinio asmens pavadinimas, teisinė forma)
STATYBOS (STATINIO) VIETA (ADRESAS)
(žemės sklypo (-ų), adresas (-ai), unikalus (-ūs) Nr.)
(statinio (-ių) adresas, unikalus (-ūs) Nr.)
STATINIO PROJEKTO PAVADINIMAS
Statinio kategorija
(ypatingas, neypatingas)
Statybos rūšis
(nauja statyba, rekonstravimas), pastato atnaujinimas (modernizavimas)
1. Žemės sklypo sutvarkymas (reljefo formavimas, žaidimų ir kitos aikštelės, automobilių stovėjimo vietos, aptvėrimas ir kita)
2. Statinių statybos linijos nustatymas gatvių (kelių) raudonųjų linijų atžvilgiu
3. Leistinas statinių (pastatų) aukštis
4. Leistinas žemės sklypo užstatymo tankis
5. Leistinas žemės sklypo užstatymo intensyvumas ar užstatymo tūrio rodiklis (pramonės ir sandėliavimo objektų ir (ar) inžinerinės infrastruktūros teritorijose)
6. Užstatymo tipas
7. Priklausomųjų želdynų ir želdinių dalys žemės sklype (procentais)
8. Statinių išdėstymas žemės sklype gretimų sklypų atžvilgiu
9. Rekomendacija nepriklausomam ekspertiniam architektūros vertinimui
10. Kiti reikalavimai
PRIDEDAMA: 1. Teritorijų planavimo dokumentų ištraukos arba Teritorijų planavimo dokumentų registro duomenys.
2. Situacijos schema.
Patvirtintas specialiųjų architektūros reikalavimų dokumentas netaisomas, netikslinamas ir nepapildomas, išskyrus techninių klaidų taisymą nustatyta tvarka. Norėdamas keisti išduotus specialiuosius architektūros reikalavimus, statytojas (užsakovas) teikia laisvos formos prašymą dėl patvirtinto specialiųjų architektūros reikalavimų dokumento anuliavimo ir užpildo 1 priede nurodytos formos prašymą naujiems specialiesiems architektūros reikalavimams išduoti. Nauji specialieji architektūros reikalavimai išduodami tvarkos aprašo nustatyta tvarka.
PASTABA:
1. Jeigu konkretūs specialieji architektūros reikalavimai nenustatomi, tai įrašoma atitinkamuose 2 priede nurodytos formos punktuose.
2. 3–9 punktuose išvardinti reikalavimai nustatomi, kai Teritorijų planavimo įstatymo 20 straipsnio nustatytais atvejais neparengti detalieji planai.
Specialiuosius architektūros reikalavimus išdavė:
(miesto (rajono) savivaldybės administracija
(pareigos, vardas ir pavardė, parašas, data)

_____________________

Priedo pakeitimai:

Nr. D1-328, 2016-05-05, paskelbta TAR 2016-05-10, i. k. 2016-11948

Specialiųjų architektūros reikalavimų ir specialiųjų

saugomos teritorijos tvarkymo ir apsaugos

reikalavimų turinio ir išdavimo tvarkos aprašo

3 priedas

(Specialiųjų saugomos teritorijos tvarkymo ir apsaugos reikalavimų forma)

TVIRTINU
__________________________________ (pareigos)
__________________________________ (vardas, pavardė, parašas) ___________________________________ (data)

SPECIALIEJI SAUGOMOS TERITORIJOS TVARKYMO IR APSAUGOS REIKALAVIMAI

20 m. ______________ d. Nr._________

______________________________________________________________________________

(specialiųjų saugomos teritorijos tvarkymo ir apsaugos reikalavimų nustatymo vieta (miestas/rajonas))

STATYTOJAS (UŽSAKOVAS)
(fizinio asmens vardas, pavardė, asmens kodas; juridinio asmens pavadinimas, teisinė forma)
STATYBOS (STATINIO) VIETA (ADRESAS)
(žemės sklypo (-ų) adresas (-ai), unikalus (-ūs) Nr.)
(statinio (-ių) adresas, unikalus (-ūs) Nr.)
STATINIO PROJEKTO PAVADINIMAS
Statinio kategorija
(ypatingas, neypatingas)
Statybos rūšis
(nauja statyba, rekonstravimas)
1. Saugomos teritorijos funkcinio prioriteto zona ir saugomos teritorijos individualus apsaugos reglamentas (laikinasis reglamentas)
2. Papildomi reikalavimai:
2.1. atstumas iki vandens telkinio
2.2. atstumas pakrantės apsaugos juostos
2.3. atstumas iki šlaitų
2.4. saugomos rūšys, buveinės
3. Kiti reikalavimai (poveikis įsteigtoms ar potencialioms „Natura 2000“ teritorijoms)
Patvirtintas specialiųjų saugomos teritorijų tvarkymo ir apsaugos reikalavimų dokumentas netaisomas, netikslinamas ir nepapildomas, išskyrus techninių klaidų taisymą nustatyta tvarka. Norėdamas keisti išduotus specialiuosius saugomos teritorijos tvarkymo ir apsaugos reikalavimus, statytojas (užsakovas) teikia laisvos formos prašymą dėl išduoto specialiųjų saugomos teritorijos tvarkymo ir apsaugos reikalavimų dokumento anuliavimo ir užpildo 1 priede nurodytos formos prašymą naujiems reikalavimams išduoti. Nauji specialieji saugomos teritorijų tvarkymo ir apsaugos reikalavimai išduodami tvarkos aprašo nustatyta tvarka.
PASTABA
Jeigu konkretūs specialieji saugomos teritorijos tvarkymo ir apsaugos reikalavimai nenustatomi, tai įrašoma atitinkamuose 3 priede pateiktos formos punktuose.
Specialiuosius saugomos teritorijos tvarkymo ir apsaugos reikalavimus išdavė
(saugomos teritorijos direkcija)
(parašas, pareigos, vardas ir pavardė, data)

______________________________

Pakeitimai:

1.

Lietuvos Respublikos aplinkos ministerija, Įsakymas

Nr. D1-328, 2016-05-05, paskelbta TAR 2016-05-10, i. k. 2016-11948

Dėl Lietuvos Respublikos aplinkos ministro 2013 m. gruodžio 31 d. įsakymo Nr. D1-997 „Dėl Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo patvirtinimo“ pakeitimo